《挽薛艮斋》
宋代·何伯谨

剀切忧时论，慈祥济物心。
贾生年尚少，平子虑何深。
徒抱经纶志，俄闻讣告音。
朔风传薤挽，谁不泪沾襟。

作者简介：何伯谨，字诚夫，永嘉（今浙江温州）人。高宗绍兴二十一年（一一五一）进士。由国子博士出知饶州，罢。起知广德军。召为太府丞，改大理正，官终国子司业。事见《止斋集》卷五一《国子司业何公行状》